Manevri JNA 1953
Manevri JNA 1953, su bili drugi po redu vojni manevri Oružanih snaga SFR Jugoslavije izvedeni 1953. godine.

Drugi po redu vojni manevri na teritoriji SFR Jugoslavije su bili održani u septembru 1953. godine na prostoriji Koprivnice, Križevaca, Vrbovca i Zagreba. Za razliku od prvih manevara (Šumadijski manevri 1949) kada su se Jugoslavija i Jugoslovenska narodna armija (JNA) nalazile u izuzetno teškim uslovima izolacije i pritiska, manevri 1953. godine su izvođeni u znatno povoljnijim uslovima. U međunarodnim odnosima Jugoslavija je bila sve prisutnija u svetu, a u unutrašnjem razvoju zemlje već su bile prevaziđene najveće teškoće. Promene su bile izuzetne i u svim oblastima JNA. Uporedo sa usvajanjem novih saznanja o uticaju raketno-nuklearnog oružja i sredstava masovnog uništavanja, JNA se u svojoj doktrini sve više oslanjala na iskustva iz narodnooslobodilačkog rata i partizanske strategije i taktike. U vojnotehničkom pogledu, u njenom sastavu bili su već potpuno razvijeni svi moderni rodovi i službe, a svojim naoružanjem i opremom predstavljala je respektivnu snagu. Manevri u 1953. godini u mnogo čemu su premašivali manevre iz 1949 godine. Učestvovalo je oko 50.000 ljudi. Oba manevra su predstavljala novu pojavu u praksi pripremanja i osposobljavanja pripadnika JNA.

Reference

Literatura 
 

1953
Vojni manevri OS SFRJ